Poesia a Giagu Pili
 (Ulassa, mese ‘e lampadas 2005)

De sa Cheja de Santu Bustianu,
Giagu, vicinu as tentu su Nadale.
Logu bellu, in s’istiu friscu e sanu
Ma però in s’ierru b’istas male:

Ue frittu cun nie e temporale
E su ‘entu chi tirad fitianu,
Ma tue ja li faghes su marranu
Bene anidadu in intru ‘e su locale.

Pared de t’ider in sa chiminera
A fogu mannu, sa domo iscaldida,
Pro chi su ‘entu tirede a contrariu

Afrontas de s’ierru sa bufera
Ascultende sa muida nodida
Dae s’alvure bezu millenariu.